รับรู้ความคิดของตัวเอง ค้นหาต่อไป ลงมือปฏิบัติ
การเขียนบันทึกทำให้คุณรู้สึกรับผิดชอบต่อการกระทำของตัวเองมากขึ้น ลดความเครียด และนำไปสู่การเปลี่ยนแปลงที่ดี พยายามเขียนบันทึกอย่างน้อยวันละ 20 นาทีทุกวัน     เช่น ในแต่ละวันคุณอาจจะเขียนความคิดของคุณหลังจากหมดวัน เขียนเวลาที่คุณรู้สึกมีปัญหา หรือเขียนเวลาที่คุณมีความคิดดีๆ คุณต้องเขียนด้วยว่าคุณรู้สึกอย่างไรกับชีวิต เป้าหมายของคุณคืออะไร และคำถามที่คุณมีเกี่ยวกับการเดินหน้าต่อไปคืออะไร เวลาที่คุณรู้สึกว่าหาทางออกไม่เจอ คุณสามารถกลับไปอ่านบันทึกและพยายามหาสิ่งที่ช่วยให้คุณเจอทางของคุณอีกครั้ง เช่น ถ้าเพิ่งผ่านวันแย่ๆ มา การอ่านเรื่องที่ทำให้คุณรู้สึกมีความสุขอาจช่วยให้คุณเริ่มรู้สึกเป็นตัวเองอีกครั้ง ความสมบูรณ์แบบคืออุดมคติที่เราสร้างให้ตัวเราเองและไม่มีวันที่เราจะไปถึง ให้อภัยความผิดพลาดที่ผ่านมาของตัวเองและยอมรับในสิ่งที่คุณเป็น สิ่งสำคัญไม่ได้อยู่ที่ว่าคุณเป็นคนสมบูรณ์แบบ แต่คือการที่คุณทำให้ดีที่สุดต่างหาก การค้นหาว่าตัวเองเป็นใครนั้นเป็นเรื่องยากเพราะสักพักมันก็อาจจะเปลี่ยนไป ขึ้นอยู่กับว่าตอนนั้นคุณกำลังทำอะไรกับชีวิต จำไว้ว่าการเปลี่ยนแปลงเหล่านี้เป็นเรื่องปกติของชีวิต เพราะฉะนั้นพยายามยิ้มรับการเปลี่ยนแปลงและยอมรับอัตลักษณ์ที่กำลังเปลี่ยนแปลงของคุณ ตอนนี้คุณอาจจะคิดว่าตัวเองเป็นลูกชาย เป็นนักบัญชี และเป็นคนที่ให้คุณค่ากับความซื่อสัตย์ แต่พอระยะเวลาผ่านไปอัตลักษณ์ของคุณก็อาจจะเปลี่ยนตามสถานการณ์ที่เปลี่ยนไป เช่น ถ้าคุณมีลูก คุณก็อาจจะเริ่มมองว่าตัวเองเป็นพ่อ ถ้าคุณทำธุรกิจ คุณก็อาจจะเริ่มมองว่าตัวเองเป็นผู้ประกอบการ รายการเหล่านี้ควรเป็นสิ่งที่สำคัญกับชีวิตของคุณมากที่สุด เรียงลำดับตามความสำคัญ การรู้ว่าอะไรที่สำคัญกับคุณอาจช่วยให้คุณเข้าใจว่าอะไรคือสิ่งที่ทำให้ชีวิตของคุณสำคัญและมีความหมายจริงๆ เพราะฉะนั้นค่อยๆ ใช้เวลาในการเขียนรายการ รายการที่คุณเขียนอาจทำให้คุณประหลาดใจก็ได้  บางสิ่งที่คุณให้คุณค่าอาจจะเป็นเพื่อนๆ ครอบครัว การศึกษา วิชาบางวิชาหรืองานของคุณ หรือทักษะบางอย่าง พิจารณาว่าสิ่งเหล่านี้และผู้คนเหล่านี้เพิ่มคุณค่าอะไรให้กับชีวิตของคุณ ใช้เวลาเพิ่มเติมสิ่งเหล่านั้นเข้าไปในชีวิตให้มากขึ้น มันง่ายมากที่จะโยนความล้มเหลวหรือความพ่ายแพ้ทั้งหมดของคุณให้คนอื่น แต่เมื่อคุณยอมรับว่าคุณมีอำนาจควบคุมชีวิตของตัวเองรวมทั้งความล้มเหลวด้วย คุณก็จะสามารถเปลี่ยนแปลงชีวิตของตัวเองให้ดีขึ้นได้  คุณต้องรับผิดชอบการกระทำของตัวเองในด้านของความสำเร็จด้วยเช่นกัน ความสำเร็จของคุณเป็นผลมาจากแรงขับเคลื่อนและความทะเยอทะยานส่วนตัวของคุณ ไม่ว่าคุณจะเป็นมือวางเทนนิสอันดับหนึ่งของจังหวัดหรือเรียนภาษาใหม่ คุณก็ต้องให้เครดิตตัวเองในความสำเร็จนั้นด้วย จำไว้ว่าคุณไม่เหมือนใครและคุณก็สมควรได้รับความรักและการเอาใจใส่ ซึ่งเป็นเหตุผลว่าทำไมคุณถึงสมควรได้รับคำชมจากตัวเอง เขียนรายการสิ่งที่คุณรักเกี่ยวกับตัวเอง วิธีนี้อาจจะช่วยให้คุณเห็นตัวเองในกระจกและระบุส่วนต่างๆ ของร่างกายที่คุณชอบได้ ชมตัวเองเหมือนที่คุณชมเพื่อนของคุณ เป้าหมายของคุณมีผลต่อวิธีที่คุณมองตัวเอง เพราะฉะนั้นเขียนรายการ 100 สิ่ง (ใหญ่และเล็ก) ที่คุณอยากทำให้ได้ในชีวิตนี้ ลองดูว่าอะไรที่รวมความปรารถนาเหล่านี้ไว้ด้วยกันและวางแผนทำสิ่งต่างๆ เหล่านี้ให้สำเร็จให้มากที่สุดเท่าที่จะทำได้ เป้าหมายบางอย่างของคุณอาจจะดูไม่น่าเป็นไปได้ แต่ก็ให้เขียนลงไปด้วย การเขียนเป้าหมายลงไปช่วยให้คุณพบว่าอะไรที่ทำให้คุณตื่นเต้น  การเขียนเป้าหมายลงไปทำให้คุณมีแนวโน้มที่จะทำมันให้สำเร็จด้วย อย่ากลัวที่จะเปลี่ยนหรือเขียนรายการเพิ่มเติมเมื่อคุณคิดว่ามีสิ่งใหม่ๆ ที่คุณอยากจะทำอีก การสร้างความมั่นใจในตนเองเป็นเรื่องท้าทายอยู่เสมอ แต่ถ้าคุณใส่ใจกับการก้าวไปข้างหน้าเล็กๆ และไปให้ถึงเป้าหมาย วิธีนี้จะช่วยเพิ่มความมั่นใจให้แก่คุณและอาจจะเพิ่มความภาคภูมิใจในตัวเองด้วย นอกจากนี้ความมั่นใจยังทำให้คุณได้ท้าทายตัวเอง ซึ่งจะช่วยให้คุณเติบโตในฐานะคนๆ หนึ่งได้อีกด้วย  ถ้าคุณมีปัญหาเรื่องความมั่นใจในตัวเองต่ำ เลิกเปรียบเทียบตัวเองกับคนอื่น ซาบซึ้งกับความสำเร็จของตัวเอง และตั้งเป้าหมายที่เป็นจริงได้ให้ตัวเอง การค้นหาตัวตนที่แท้จริงของเราเป็นการเดินทางทั้งชีวิต เพราะฉะนั้นอย่ากังวลถ้าคุณไม่สามารถพบคำตอบได้ทันที ถ้าการค้นหาทำให้คุณหนักใจ ให้พักเพื่อผ่อนคลายตัวเองสักหน่อย คุณอาจจะพบสิ่งสำคัญเกี่ยวกับตัวเองด้วยการแค่ปล่อยให้ตัวเองได้เป็นตัวของตัวเองสักพัก เหม่อมองออกนอกหน้าต่างหรือหลับตาแล้วดูว่าความคิดอะไรเข้ามาในหัวของคุณ การฝันกลางวันบ้างเป็นครั้งคราวและปล่อยให้ใจได้ไปในที่ๆ มันอยากไปแทนที่จะบังคับให้มันคิดเรื่องใดเรื่องหนึ่งเป็นสิ่งที่ดี คุณอาจจะได้เรียนรู้บางสิ่งเกี่ยวกับตัวเองระหว่างนั้นก็ได้  การฝันกลางวันช่วยให้คุณผ่อนคลายและอาจช่วยให้คุณมีความคิดสร้างสรรค์และทำงานได้อย่างมีประสิทธิภาพมากขึ้นด้วย คุณอาจจะคิดว่าทุกสิ่งที่คุณเชื่อนั้นตายตัว แต่ใช้เวลาสักครู่ถอยหลังกลับมาแล้วคิดว่าทำไมคุณถึงคิดอย่างนั้น การตั้งคำถามกับตัวเองสม่ำเสมอช่วยให้คุณเป็นนักคิดที่ชอบตั้งคำถาม การสงสัยเกี่ยวกับตัวเองจะช่วยให้คุณค้นพบตัวเองได้ ถ้าคุณเขียนรายการคนและสิ่งที่คุณให้ความสนใจมากที่สุด คุณก็จะรู้ว่าอะไรที่สำคัญกับคุณจริงๆ ใช้รายการนี้ช่วยตัวเองค้นหาว่าคุณเป็นใคร การเขียนรายการส่วนตัวถึงจุดแข็งและส่วนที่ต้องปรับปรุงนั้นจะทำให้คุณเริ่มเห็นว่าอะไรที่คุณทำได้ดีและอะไรที่คุณยังต้องพัฒนาอีก วิธีนี้เป็นจุดเริ่มต้นในการค้นหาตัวเองที่ดี เมื่อคุณเขียนรายการส่วนตัว ให้เขียนเป็นประโยค ถ้าเป็นจุดแข็งให้เขียนว่า “ฉันเป็น” และถ้าเป็นส่วนที่ต้องปรับปรุงให้เขียนว่า “ฉันอยาก”   เช่น ในส่วนของจุดแข็งคุณอาจจะเขียนว่า “ฉันเป็นเพื่อนที่ดี” และ “ฉันเป็นคนทุ่มเทเวลาให้คนอื่น” ในส่วนของสิ่งที่ต้องปรับปรุง คุณอาจจะเขียนว่า “ฉันอยากเป็นผู้ฟังที่ดีกว่านี้” และ “ฉันอยากจะแคร์คำพูดของคนอื่นให้น้อยกว่านี้” เพื่อจะเขียนรายการให้ได้ยาวขึ้น คุณอาจจะถามเพื่อนๆ ว่าพวกเขาคิดว่าจุดแข็งของคุณคืออะไรและส่วนไหนที่คุณยังต้องปรับปรุง คุณต้องถามคนที่รู้จักคุณดีและคนที่สามารถแสดงความคิดเห็นเชิงบวกและติเพื่อก่อได้ อย่าขอให้เพื่อนช่วยเขียนรายการถ้าคุณคิดว่ามันอาจจะทำร้ายความรู้สึกของคุณ จัดสรรเวลาส่วนตัวเพื่อที่คุณจะได้ทบทวนรายการ การจัดสรรเวลาส่วนตัวจะช่วยให้คุณมีโอกาสได้ค้นหาตัวเองด้วย คุณอาจจะถึงขั้นจัดสรรเวลาส่วนตัวในแต่ละวันเป็นประจำสักพัก คุณจะได้มีเวลาและความเป็นส่วนตัวเพื่อทำความรู้จักกับตัวเองมากขึ้น  จำไว้ว่าคุณไม่จำเป็นต้องใช้เวลาส่วนตัวไปกับการทำสมาธิหรือคิดใคร่ครวญ คุณสามารถค้นพบสิ่งใหม่เกี่ยวกับตัวคุณได้แม้ว่าคุณจะแค่ได้ดูหนังที่คุณชอบหรือออกกำลังกายนิดๆ หน่อยๆ สิ่งสำคัญก็คือคุณต้องหาเวลาที่ตัวเองจะได้อยู่คนเดียวและมีความสุขไปกับมัน การตัดสินใจว่าคุณอยากจะเปลี่ยนแปลงอะไรเกี่ยวกับตัวเองยังบอกด้วยว่า คุณจัดลำดับความสำคัญของสิ่งต่างๆ อย่างไรและช่วยให้คุณเข้าใจว่าคุณเป็นใครมากขึ้น ถ้าคุณระบุด้านที่คุณอยากจะปรับปรุงแล้ว ให้ลองตั้งเป้าหมายเล็กๆ ให้ตัวเอง ลองคิดดูว่าเป้าหมายนี้บอกอะไรเกี่ยวกับคุณ มันบอกถึงตัวตนของคุณอย่างไร  คุณต้องตั้งเป้าหมายที่เล็กและวัดได้ เช่น ถ้าคุณตัดสินใจว่าคุณอยากกล้าบอกความต้องการของตัวเองมากขึ้น ให้ตั้งเป้าที่จะพูดความต้องการของตัวเองวันละครั้ง อาจจะเป็นเรื่องง่ายๆ อย่างการบอกว่าเย็นนี้คุณจะรับประทานอะไร หรือบอกคนอื่นว่า “ไม่” คุณอาจจะคิดว่าตัวเองเป็นคนที่มีความคิดสร้างสรรค์น้อยที่สุดบนโลกใบนี้ แต่คุณอาจจะไม่เคยได้ให้โอกาสตัวเองมาก่อนเลยก็ได้ ลองแต่งกลอน เรื่องราว หรือเพลง ระบายสีหรือสเก็ตช์อะไรก็ได้ที่คุณเห็นข้างนอกหน้าต่าง เรียนการแสดงหรือทำวิดีโอกับเพื่อนๆ สังสรรค์กับคนที่มีความคิดสร้างสรรค์และดูว่าพวกเขาสอนอะไรคุณบ้าง การบังคับให้ตัวเองมีความคิดสร้างสรรค์นั้นจะดึงคุณออกจากพื้นที่ปลอดภัยและอาจช่วยให้คุณได้ค้นหาสิ่งใหม่เกี่ยวกับตัวเองด้วย อย่าติผลงานของตัวเองตอนที่คุณเพิ่งเริ่มทำมากเกินไป จำไว้ว่าประเด็นคือเพื่อสำรวจว่าคุณเป็นใครและสนุกกับตัวเอง ทำในสิ่งที่คุณไม่เคยคิดจะทำเพราะว่าคุณกลัวหรือมันดูน่ากลัว อย่าให้อุปสรรคมาหยุดยั้งคุณได้ แต่ให้เริ่มสร้างความท้าทายเล็กๆ และพยายามที่จะไปให้ถึงความท้าทายที่ใหญ่กว่าแทน คุณอาจจะพบว่าตัวเองมีความมุ่งมั่นมากกว่าที่เคยคิด และคุณอาจจะค้นพบพรสวรรค์ที่คุณไม่เคยรู้มาก่อนว่าตัวเองมีก็ได้ เช่น คุณอาจจะเข้าร่วมกลุ่มใหม่และพยายามหาเพื่อน ลงชื่อวิ่งมาราธอน 10 กิโลเมตรแม้ว่าคุณไม่เคยวิ่งเกิน 3 กิโลเมตร หรือดูว่าตัวเองจะทนไม่ล็อกอินเข้า Facebook ได้นานแค่ไหน คุณจะเรียนรู้เกี่ยวกับตัวเองมากขึ้นถ้าคนที่อยู่รอบข้างคุณสนับสนุนคุณและทำให้คุณรู้สึกดีกับตัวเอง อยู่ให้ห่างจากคนที่คิดลบกับคุณและหาคนที่ชื่นชมคุณ พยายามหาคนที่ทำให้คุณตื่นเต้น ใช้ชีวิตในแบบที่คุณชื่นชม และคนที่คุณอยู่ด้วยแล้วสนุก
เขียนบันทึก. ปล่อยวางความสมบูรณ์แบบ. จำไว้ว่าอัตลักษณ์ของคุณนั้นเปลี่ยนแปลงอยู่เสมอ. เขียนรายการลำดับความสำคัญของคุณ. รับผิดชอบการกระทำของตัวเอง. ให้เกียรติตัวเอง. เขียนรายการ 100 สิ่งที่คุณอยากทำให้สำเร็จ. พยายามเพิ่มความมั่นใจให้ตัวเอง. พยายามอดทน. ปล่อยใจล่องลอย. ตั้งคำถามกับตัวเอง. เขียนสิ่งที่คุณรักและเห็นคุณค่า. เขียนรายการส่วนตัว. ขอความช่วยเหลือจากคนที่คุณไว้ใจ. หาเวลาให้ตัวเอง. เริ่มจากสิ่งเล็กๆ. สร้างงานศิลปะ. ท้าทายตัวเอง. ใช้เวลากับคนที่ทำให้คุณมีความสุข.
https://www.wikihow.com/Figure-Out-Who-You-Are https://www.wikihow.com/Figure-Out-Who-You-Are https://www.wikihow.com/Figure-Out-Who-You-Are
Being Aware of Your Thoughts Continuing the Search Taking Action